[{"text_idx": "#000001", "text": "Romad o\u0303pivad oma kultuuri pu\u0308hapa\u0308evakoolis"}, {"text_idx": "#000002", "text": "Roma kooli esimene u\u0308hisu\u0308ritus oli hobusetallide ku\u0308lastus. Hobused on roma kultuuris olnud olulised, kuid nu\u0308u\u0308d on neid vaid va\u0308hestel. Roma kooli tundides ja u\u0308ritustel on tihti kohal lapsevanemad, sest selles kultuuris on oluline lastega va\u0308ljaspool kodu kaasas ka\u0308ia. Fotod: Tallinna Roma kultuurikeskus"}, {"text_idx": "#000003", "text": "Juba teist aastat saavad pealinna roma lapsed o\u0303ppida oma keelt ja kultuuri Tallinna roma kultuurikeskuses, mis on selle rahva seni ainus rahvusva\u0308hemuse pu\u0308hapa\u0308evakool. Sel aastal ta\u0308histatakse 5. novembril esimest korda koos roma keele pa\u0308eva, mis on oluline su\u0308ndmus romadele u\u0308le maailma. See on sobiv aeg aastaga kogetu ja o\u0303pitu kokku vo\u0303tta."}, {"text_idx": "#000004", "text": "Eelmisel su\u0308gisel panid aktiivsed Tallinna romad aluse oma kultuurikeskusele, mille u\u0308ks eesma\u0308rk on vo\u0303imaldada roma lastel o\u0303ppida oma keelt ja kultuuri. Seni tuli roma peredel endal leida aega ja vo\u0303imalusi, kuidas hoida koolis ja u\u0308hiskonnas domineerivate keelte ko\u0303rval ka oma keelt ja kultuuri."}, {"text_idx": "#000005", "text": "Rahvusva\u0308hemuste pu\u0308hapa\u0308evakoolid on huvikoolid, mis vo\u0303imaldavad Eestis elavatel rahvastel korraldada oma keele ja kultuuri o\u0303pet. Nende tegevust rahastab haridus- ja teadusministeerium. Roma kultuurikeskuse u\u0308he eestvedaja Zalina Dabla so\u0303nul sai rahvuskooli idee tuule tiibadesse Eesti roma festivalilt, kus esinesid kohalikud romad ja va\u0308lisku\u0308lalised. Festivali ka\u0308igus tekkis nii lastel kui vanematel suurem huvi u\u0308heskoos tantsida, uurida oma rahva kombeid ja ajalugu."}, {"text_idx": "#000007", "text": "Roma koolis viivad tunde la\u0308bi peamiselt seal ka\u0308ivate laste vanemad ja teised aktiivsed rahvuskaaslased ning neid abistavad teistest rahvustest roma keele ja kultuuri uurijad. Suur abi on pu\u0308hapa\u0308evakooli to\u0308o\u0308 korraldamisel ja probleemide lahendamisel olnud mitmekultuurilisuse vallas to\u0308o\u0308tavate inimeste kogemustest ja no\u0303uannetest."}, {"text_idx": "#000008", "text": "Riigi tugi va\u0308hemusrahvaste keele ja kultuuri o\u0303petajatele on va\u0308ga va\u0308ike, sest su\u0308stemaatiline o\u0303petajate toetus puudub ning ta\u0308iendkoolitused on harvad ja piirduvad u\u0308he-kahe teema lu\u0308hida tutvustamisega. Eeldatakse, et va\u0308hemuskultuuri o\u0303petaja saab oma toe ja hariduse kodumaalt, aga ko\u0303igil rahvastel ei ole kodumaad, ja isegi kui on, ei pruugi seal olla selle keele ja rahva o\u0303petajakoolitust vo\u0303i ei sobi sealsed o\u0303ppematerjalid Eestis kasutamiseks. Samuti on erialase hariduseta oma kultuuri o\u0303petajal keeruline orienteeruda inglis- vo\u0303i venekeelses erialakirjanduses."}, {"text_idx": "#000009", "text": "Roma kooli tantsuansambli Romano Kheliben nooremad liikmed. Sel suvel esineti esimest korda iga-aastasel roma festivalil Eesti vabao\u0303humuuseumis."}, {"text_idx": "#000011", "text": "Siin oleks palju abi, kui Eestis oleks ta\u0308helepanu rohkem ka kohalike va\u0308hemuste elul ja ajalool ning iga va\u0308hemus ei peaks lootma ainult enda kogukonna a\u0308rksamatele inimestele. O\u0303ppematerjalide loomiseks astub Tallinna roma kultuurikeskus esimesi samme oma arhiivi jaoks, et peredes ra\u0308a\u0308gitud lood ja kultuuripa\u0308rand sa\u0308iliks ning neist saaks kokku panna kogukonna keerulise ajaloomosaiigi ja tuua rohkemate inimesteni selle kultuuri rikkuse. Pikemas plaanis vo\u0303iks selliste arhiivide teke olla roma kogukonna, muuseumide, u\u0308likoolide ja teiste huviliste u\u0308hine pingutus."}, {"text_idx": "#000014", "text": "O\u0303ppeto\u0308o\u0308s tuleb arvestada laste eri murrete ja keelteoskusega. Samas on roma lapsed varasest east mitmekeelsed ning seeto\u0303ttu vo\u0303ib koolis kuulda lisaks oma keele murretele ka eesti ja vene keelt, noortele kohaselt vahele ingliskeelseid va\u0308ljendeid. Positiivse suhtumisega mitmekeelsusse on palju keeli oskav roma kogukond eeskujuks meie u\u0308hiskonnale, kus pu\u0308u\u0308ame mitmeku\u0308lgsust aina rohkem hinnata."}, {"text_idx": "#000015", "text": "Pu\u0308hapa\u0308evakooli o\u0303ppetegevus on vo\u0303imalikult paljude laste kaasamiseks korraldatud nii, et kord na\u0308dalas saadakse kokku oma o\u0303pperuumides ning kord kuus korraldatakse mo\u0303ni suurem u\u0308ritus vo\u0303i va\u0308ljaso\u0303it, millega saavad liituda ka kaugemalt tulevad lapsed. U\u0308ks eesma\u0308rk on luua paremad vo\u0303imalused kaugemalt tulijatele, et nad saaksid vo\u0303tta osa kooli kogu o\u0303ppeto\u0308o\u0308st. Romad soovivad laiendada kooli tegevust ka Lo\u0303una-Eestisse, kuid praegu on selle teinud keeruliseks pandeemiaga tekkinud ohud ja piirangud. Olukorra leevenedes vo\u0303iksid o\u0303ppegrupid to\u0308o\u0308tada eri kohtades, koos saaks arendada o\u0303ppematerjale ja jagada ideid toredateks o\u0303ppetegevusteks. U\u0308le Eesti oleks vo\u0303imalik korraldada u\u0308hiseid va\u0308ljaso\u0303ite suvel vo\u0303i koolivaheaegadel."}, {"text_idx": "#000016", "text": "Tallinna roma kultuurikeskus on tore na\u0308ide, kuidas saab oma kogukonna heaks ka\u0308ima lu\u0308kata huvikooli ka siis, kui esmapilgul tundub see ettevalmistuseta o\u0303petajate ja puuduvate abimaterjalide to\u0303ttu ilmvo\u0303imatu. Paraku ta\u0308hendab praegu ainsana Tallinnas tegutsev huvikool seda, et u\u0308leja\u0308a\u0308nud Eestis elavad roma lapsed ja noored ei saa oma keelt kasutada ja kultuuri tundma o\u0303ppida va\u0308ljaspool pereringi. Et tekiks eestvedajaid, on vaja pikaajalist ja ja\u0308rjepidevat to\u0308o\u0308d kogukonna sees ning riigi su\u0308stemaatilist tuge. Siis suureneks kogukonna vo\u0303imekus ja peredes oleks rohkem usaldust koosto\u0308o\u0308ks."}, {"text_idx": "#000018", "text": "Romasid on Eestis ametlikult u\u0308le 650, kuid nende organisatsioonid hindavad oma rahva arvu mitu korda suuremaks. Osa ei ma\u0308rgi teadlikult oma rahvuseks roma, sest traagilised ajaloosu\u0308ndmused ja pikaajaline rahvuse diskrimineerimine on teinud inimesed ettevaatlikuks. Samuti on paljudel roma taustaga inimestel mitmikidentiteet, millest ainult u\u0308ht on olnud vo\u0303imalik rahvaloendusel ma\u0308rkida."}, {"text_idx": "#000019", "text": "Romad elavad Eesti mitmel pool, suuremad kogukonnad on Valgas, Tartus, Ida-Virumaal, Tallinnas ja Pa\u0308rnu kandis, ajalooliselt on perekondi ja suguvo\u0303sasid asunud paljudes kohtades. Roma kogukond on va\u0308ike, kuid kuna oluline on suuri perekondlikke su\u0308ndmusi koos pidada, siis vo\u0303ib u\u0308le Eesti na\u0308ha suuri romade pulmapidustusi vo\u0303i matuserongka\u0308ike, kuhu on kogunenud ko\u0303ik sugulased ja tuttavad Eestist ning naaberriikidestki."}, {"text_idx": "#000033", "text": "Kelle probleem on Eesti lapse digiso\u0303ltuvus?Kuidas tunneb end koolis lugemisraskusega laps?Ikka ja ja\u0308lle jutustamisoskusest \u2013 midagi o\u0303petajaleKallavere Keskkoolis saab o\u0303ppida Saare- ja Vo\u0303rumaalt, isegi va\u0308lismaaltMida o\u0303petaja ei rakenda, seda o\u0303pilane ei tea"}]